සංවර්ධනයට විරුද්ධ නොවෙමි. පරිසරය විනාශ නොකර දුර දිග බලා ගොඩනැගිලි සෑදීමට වගබලා ගන්නවානම් මෙවැනි ව්‍යාසන සිදුවීම අඩුවන්නේ නැද්ද? ගස් කොළන් කපන විටද ගල් පර්වත විනාශ කරන විටද පාරිසරික බලපෑම් ගැන මීට වඩා සාමාන්‍ය පුරවැසියන්ද වගකිව යුතු අයද බැලිය යුතුව ඇත. අලි-මිනිස් ගැටුම හා තවත් සත්ව - මිනිස් ගැටුම ඇති වෙන්නේ මිනිස් ක‍්‍රියාකාරකම් නිසාමය. සතුන් ඉතා අහිංසකය. ඒ අයට ජීවත්වෙන්නට ඇති වනාන්තර විනාශ කරමින් සංවර්ධනය වෙනවිට ඒ අහිංසක සතුන් ගම් වදින්නේ නැතිව කොහාට යන්නද? එම සතුන්ට ජීවත් වෙන්නට ඉඩක් තිබිය යුතුය. කෑමට ගහකොළ තිබිය යුතුය. එය විනාශ කරනවානම් ව්‍යසනය ගැන කියනුම කවරේද? සතුන්ට වඩා හිතන්නට හිතක් ඇති උසස් සිතක් ඇතැයි කියන මිනිසා මේ වගේ ආත්මාර්ථකාමී වී ඇත්තේ කෙසේද? ඔහු ලබන අධ්‍යාපනය හා අධ්‍යාත්මික ගුණය අනුව සිතුවිලි වෙනස් වෙන්නේය. කුඩා කල සිට ගුණධර්ම සහිත අධ්‍යාපනයක් දිය යුතුයි කියා මා කියන්නේ ඒ නිසාය.
සතුන්ට වඩා හිතන්නට හිතක් ඇති උසස් සිතක් ඇති පුද්ගලයා කවුද
මිනිසා